62020TO0771_INF
Διάταξη του Γενικού Δικαστηρίου (ένατο τμήμα) της 10ης Νοεμβρίου 2021 –KS και KD κατά Συμβουλίου κ.λπ.
(Υπόθεση T‑771/20)
«Αγωγή αποζημίωσης – Κοινή εξωτερική πολιτική και πολιτική ασφάλειας – Αποστολή Eulex Κοσσυφοπέδιο – Πρόδηλη αναρμοδιότητα»
Κοινή εξωτερική πολιτική και πολιτική ασφάλειας – Αρμοδιότητα του δικαστή της Ένωσης – Αγωγή αποζημίωσης – Αγωγή με αίτημα την αποκατάσταση της ζημίας την οποία προκάλεσαν πράξεις και παραλείψεις του Συμβουλίου, της Επιτροπής και της Ευρωπαϊκής Υπηρεσίας Εξωτερικής Δράσης (ΕΥΕΔ) – Ζητήματα πολιτικής και στρατηγικής φύσεως που συνδέονται με τον καθορισμό των δραστηριοτήτων, των προτεραιοτήτων και των πόρων αποστολής της Ένωσης – Αποκλείονται
(Άρθρα 24 §1, εδ. 2, και 40 ΣΕΕ· άρθρα 263, 265, 268 και 275 ΣΛΕΕ· κοινή δράση 2008/124 του Συμβουλίου)
(βλ. σκέψεις 28-33, 39-42)
Αντικείμενο
Αγωγή δυνάμει του άρθρου 268 ΣΛΕΕ με αίτημα την αποκατάσταση της ζημίας που υπέστησαν οι ενάγουσες συνεπεία πλειόνων πράξεων και παραλείψεων εκ μέρους του Συμβουλίου, της Επιτροπής και της Ευρωπαϊκής Υπηρεσίας Εξωτερικής Δράσης στο πλαίσιο της εφαρμογής της κοινής δράσης 2008/124/ΚΕΠΠΑ του Συμβουλίου, της 4ης Φεβρουαρίου 2008, σχετικά με την Αποστολή της Ευρωπαϊκής Ένωσης για την επιβολή του κράτους δικαίου στο Κοσσυφοπέδιο, EULEX ΚΟΣΣΥΦΟΠΕΔΙΟ (ΕΕ 2008, L 42, σ. 92), ιδίως δε κατά τις έρευνες που διενεργήθηκαν στη διάρκεια της αποστολής αυτής σχετικά με την εξαφάνιση και τη δολοφονία μελών της οικογένειας των εναγουσών το 1999 στην Πρίστινα (Κοσσυφοπέδιο).
Διατακτικό
Το Γενικό Δικαστήριο διατάσσει:
1)
Απορρίπτει την αγωγή λόγω πρόδηλης αναρμοδιότητάς του να εκδικάσει την υπόθεση.
2)
Οι KS και KD φέρουν τα δικαστικά έξοδά τους καθώς και τα έξοδα στα οποία υποβλήθηκαν το Συμβούλιο της Ευρωπαϊκής Ένωσης και η Ευρωπαϊκή Επιτροπή.
3)
Η Ευρωπαϊκή Υπηρεσία Εξωτερικής Δράσης (ΕΥΕΔ) φέρει τα δικαστικά έξοδά της.